 **MADONAS NOVADA PAŠVALDĪBA**

Reģ. Nr. 90000054572

Saieta laukums 1, Madona, Madonas novads, LV-4801

 t. 64860090, e-pasts: pasts@madona.lv

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Madonas novada pašvaldības iekšējie noteikumi Nr. 11**

Madonā, 2024. gada 2. decembrī

**“Madonas novada pašvaldības privātuma politika”**

*Izdoti saskaņā ar Valsts pārvaldes iekārtas likuma 72. panta otro daļu,*

*Pašvaldību likuma 50. panta otrās daļas 3. punktu,*

*Madonas novada pašvaldības saistošo noteikumu Nr. 7 “Madonas novada pašvaldības nolikums”*

*32.2 punktu, Madonas novada pašvaldības darba reglamenta 105. punktu*

# I MĒRĶIS

1. Madonas novada pašvaldības personas datu aizsardzības politikas mērķis ir sniegt fiziskajai personai – datu subjektam – informāciju par personas datu apstrādes nolūku, tiesisko pamatu, apstrādes apjomu, aizsardzību un apstrādes termiņu datu iegūšanas laikā un apstrādājot datu subjekta personas datus.

# II PĀRZINIS UN TĀ KONTAKTINFORMĀCIJA

1. Personas datu apstrādes pārzinis ir Madonas novada pašvaldība, konkrētas pašvaldības struktūrvienības vai iestādes personā, kas nosaka personas datu apstrādes nolūkus un līdzekļus, reģistrācijas Nr.90000054572, adrese Saieta laukums 1, Madona, Madonas novads, LV-4801.
2. Madonas novada pašvaldības kontaktinformācija ar personas datu apstrādi saistītajos jautājumos un par iespējamiem datu aizsardzības pārkāpumiem (incidentiem) ir: e-pasts: datuaizsardziba@madona.lv; tālr. +371 64860090. Izmantojot šo kontaktinformāciju vai vēršoties Madonas novada pašvaldības adresē, var uzdot jautājumu par personas datu apstrādi. Pieprasījumu par savu tiesību īstenošanu var iesniegt saskaņā ar šīs politikas XI nodaļā norādīto.

# III VISPĀRĪGIE NOTEIKUMI

1. Madonas novada pašvaldībai, lai izpildītu funkcijas un sniegtu pakalpojumus visefektīvākajā veidā, ir nepieciešams apstrādāt un izmantot noteikta veida informāciju par fiziskām personām.
2. Atkarībā no pieprasītā vai sniedzamā pakalpojuma, vai izpildāmās funkcijas, var notikt personas datu apstrāde Eiropas Parlamenta un Padomes Regulas (ES) 2016/679 (27.04.2016.) par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) (turpmāk – Regula), izpratnē.
3. Personas dati var attiekties gan uz bijušajiem, gan uz esošajiem Madonas novada pašvaldības pakalpojumu izmantotājiem; bijušajiem, esošajiem un iespējamajiem Madonas novada pašvaldības darbiniekiem; piegādātājiem, pakalpojumu sniedzējiem un personām, kuras sadarbojas un komunicē ar Madonas novada pašvaldību.
4. Saskaņā ar ārējiem tiesību aktiem (likumi, Ministru kabineta noteikumi, Madonas novada pašvaldības saistošie noteikumi), Madonas novada pašvaldībai ir nepieciešamība apstrādāt un izmantot noteikta veida personas datus, kuri ir nepieciešami, lai Madonas novada pašvaldība izpildītu savas funkcijas un pienākumus.
5. Madonas novada pašvaldība ar šo personas datu aizsardzības politiku vēlas uzsvērt tās stingro apņemšanos nodrošināt personas datu aizsardzību un norāda, ka visā Jūsu komunikācijā un sadarbībā ar Madonas novada pašvaldību, tā centīsies nodrošināt personas datu, kuri tiek apstrādāti, drošību.
6. Madonas novada pašvaldība ikdienā apstrādā personas datus lielā apjomā un dažādos veidos. Šie dati var tikt iegūti no Jums, iesniedzot iesniegumu, kā arī Madonas novada pašvaldība iegūst informāciju par Jums no citiem avotiem, piemēram, valsts informācijas sistēmām, trešajām personām un publiskajiem avotiem, kad tas ir nepieciešams, lai nodrošinātu pašvaldībai ar normatīvajiem aktiem, piemēram, Pašvaldību likumā uzliktās funkcijas un uzdevumus.

**IV PERSONAS DATU APSTRĀDES NOLŪKI**

1. Madonas novada pašvaldības personas datu apstrādes pamatnolūki:
	1. Iedzīvotāju uzskaite (t.sk. deklarētās dzīvesvietas datu apstrāde);
	2. Civilstāvokļa aktu uzskaite (t.sk. dzimšanas, miršanas un laulību lietu uzskaite);
	3. Nekustamā īpašuma nodokļa maksātāju uzskaite;
	4. Būvvaldes lietu uzskaite (t.sk. darījumu ar nekustamo īpašumu uzskaite);
	5. Sociālās palīdzības uzskaite;
	6. Sociālās aprūpes un sociālās rehabilitācijas pakalpojuma saņēmēju uzskaite;
	7. Bāriņtiesas lietu uzskaite (t.sk. notariālo pakalpojumu uzskaite);
	8. Administratīvo pārkāpumu uzskaite;
	9. Lietvedības dokumentu uzskaite (t.sk. korespondences nodrošināšana; iedzīvotāju reģistrēšana dzīvokļu rindā; publisko iepirkumu organizēšana; sabiedrības informēšana par Madonas novada pašvaldības darbu un citu pašvaldībai uzlikto funkciju uzskaitei nepieciešamā personas datu apstrāde);
	10. Grāmatvedības uzskaite (t.sk. noslēgto līgumu datubāzes uzturēšana; nekustamo īpašumu atsavināšana/iznomāšana);
	11. Personāllietu uzskaite;
	12. Pretendentu uzskaite;
	13. Bibliotēkas apmeklētāju uzskaite;
	14. Izglītības iestāžu audzēkņu (izglītojamo) uzskaite;
	15. Videonovērošanas veikšana un videonovērošanas ierakstu glabāšana tiek veikta, lai nodrošinātu sabiedriskās kārtības un sabiedrības drošības apdraudējuma risku mazināšanu, noziedzīgu nodarījumu un administratīvo pārkāpumu novēršanu vai atklāšanu saistībā ar īpašuma aizsardzību un personu vitāli svarīgu interešu, tai skaitā dzīvības un veselības, aizsardzībai, cilvēku un transporta plūsmu kontrolei, metroloģisko apstākļu monitoringam.

# V PERSONAS DATU APSTRĀDES TIESISKAIS PAMATS

1. Madonas novada pašvaldība apstrādā Jūsu personas datus, balstoties uz šādiem tiesiskajiem pamatiem:
	1. lai izpildītu uz pašvaldību attiecināmu juridisku pienākumu;
	2. lai izpildītu uzdevumu, ko veic sabiedrības interesēs vai īstenojot pārzinim likumīgi piešķirtās oficiālās pilnvaras;
	3. apstrāde ir vajadzīga līguma izpildei vai pasākumu veikšanai pēc Jūsu pieprasījuma pirms līguma noslēgšanas;
	4. Jūs esiet devis piekrišanu savu personas datu apstrādei vienam vai vairākiem konkrētiem nolūkiem;
	5. apstrāde ir vajadzīga, lai aizsargātu Jūsu vai citas fiziskas personas vitālas intereses, t.i., dzīvību un veselību;
	6. apstrāde ir vajadzīga pārziņa vai trešās personas leģitīmo interešu ievērošanai, izņemot, ja datu subjekta intereses vai pamattiesības un pamatbrīvības, kurām nepieciešama personas datu aizsardzība, ir svarīgākas par šādām interesēm, jo īpaši, ja datu subjekts ir bērns.
	7. personas datu apstrāde, kas atklāj rases vai etnisko piederību, politiskos uzskatus, reliģisko vai filozofisko pārliecību vai dalību arodbiedrībās, un ģenētisko datu, biometrisko datu, lai veiktu fiziskas personas unikālu identifikāciju, veselības datu vai datu par fiziskas personas dzimumdzīvi vai seksuālo orientāciju, apstrāde ir aizliegta, izņemot, ja piemērojams kāds no Regulā norādītajiem pamatojumiem par īpašu kategoriju personu datu apstrādi.
2. Ja Madonas novada pašvaldībai būs nepieciešama Jūsu piekrišana apstrādāt Jūsu personas datus, Madonas novada pašvaldība to lūgs Jums sniegt.
3. Ja Jūs vēlēsieties atsaukt savu sniegto piekrišanu, to Jūs vārēsiet atsaukt jebkurā brīdi, vēršoties Madonas novada pašvaldības apmeklētāju pieņemšanas centrā, vai savādāk kontaktējoties ar Madonas novada pašvaldības attiecīgo iestādi vai struktūrvienību, kurai iepriekš Jūs būsiet sniedzis savu piekrišanu.

# VI PERSONAS DATU APSTRĀDE

1. Madonas novada pašvaldība apstrādā Jūsu datus, izmantojot mūsdienu tehnoloģiju iespējas, ņemot vērā pastāvošos privātuma riskus un Madonas novada pašvaldības pieejamos organizatoriskos, finansiālos un tehniskos resursus.
2. Personas datu apstrādi var veikt Madonas novada pašvaldības darbinieks vai kāds no Madonas novada pašvaldības apstrādātājiem, ar ko Madonas novada pašvaldībai ir noslēgts līgums.
3. Madonas novada pašvaldība aizsargā Jūsu datus, izmantojot mūsdienu tehnoloģiju iespējas, ņemot vērā pastāvošos privātuma riskus un Madonas novada pašvaldībai saprātīgi pieejamos organizatoriskos, finansiālos un tehniskos resursus.
4. Madonas novada pašvaldība, apstrādājot Jūsu personas datus, nodrošina personas datu aizsardzības principu ievērošanu.

# VII PERSONAS DATU VEIDI (KATEGORIJAS), KO MADONAS NOVADA PAŠVALDĪBA APSTRĀDĀ

# Personas datu kategorijas, ko apstrādā Madonas novada pašvaldība, ir atkarīgas no Datu subjekta saņemtajiem Madonas novada pašvaldības pakalpojumiem.

# Informācija, kas nepieciešama Jūsu nepārprotamai identifikācijai pakalpojumu sniegšanai un saziņas nodrošināšanai:

# vārds uzvārds;

# personas kods (vai cits tam pielīdzināms identifikācijas numurs);

# deklarētā adrese;

# telefona numurs un/vai e-pasts.

# Lai Madonas novada pašvaldības personāls varētu pārliecināties par Jūsu identitāti, Jums pēc Madonas novada pašvaldības personāla pirmā lūguma ir nepieciešams uzrādīt personu apliecinošu dokumentu - pasi vai personas apliecību.

# Pakalpojumu sniegšanas ietvaros Madonas novada pašvaldības var iegūt papildus informāciju, kas nepieciešama kvalitatīvai un drošai pakalpojuma sniegšanai, piemēram:

# informācija, kas norādīta nosūtījumā (piemēram: veselības stāvoklis, tai skaitā slimības diagnoze);

# informāciju, kas tiek iegūta konkrētās pakalpojuma sniegšanas ietvaros;

# informācija par līguma noteikumiem, ja pakalpojums tiek sniegts pamatojoties uz līgumu starp Jums un Madonas novada pašvaldību.

# Uzskaitījums nav izsmeļošs, jo konkrēts informācijas apjoms ir atkarīgs no attiecīgā sniedzamā pakalpojuma specifikas un normatīvajiem aktiem, kuri reglamentē pakalpojuma sniegšanas nosacījumus.

# Cita informācija, kas nav tieši saistīta ar sniegto pakalpojumu, bet var veidoties vai būt nepieciešama saistībā ar to, piemēram:

# informācija, kas saistīta ar norēķinu administrēšanu (tai skaitā, piemēram, informācija par trūcīgās personas statusu, informācija par izmantotajiem valsts budžeta līdzekļiem);

# informācija saistībā ar parādu piedziņu no debitoriem;

# personas iebildumu izskatīšanai un kvalitātes kontrolei.

# Informācijas saistībā ar savstarpējo komunikāciju, piemēram:

# Jūsu rakstveidā iesniegtā informācija (jautājumi, pateicības, sūdzības, ierosinājumi u.tml.);

# Madonas novada pašvaldības sniegtās atbildes.

# Materiāli, kas radīti ar mērķi veicināt Madonas novada pašvaldības tēla atpazīstamību un popularitāti, piemēram:

# fotogrāfijas no Madonas novada pašvaldības vai tās sadarbības partneru organizētajiem pasākumiem (tīmekļvietnē, sociālie tīkli, piemēram, Facebook, Instagram);

# videomateriāli, kas veidoti ar mērķi informēt sabiedrību par Madonas novada pašvaldības darbu vai veicināt Madonas novada pašvaldības tēla atpazīstamību un popularitāti (piemēram, izglītības iestāžu ārpus klases aktivitātes pasākumu ietvaros apstrādātie personas dati (tīmekļvietnē, sociālie tīkli, piemēram, Facebook, Instagram));

# rakstveida materiāli, kas veidoti ar mērķi informēt sabiedrību par Madonas novada pašvaldības darbu vai veicināt Madonas novada pašvaldības tēla atpazīstamību un popularitāti.

# Zvanot uz:

# Madonas novada pašvaldības tālruņa numuriem var tikt ierakstīts komunikācijas saturs, kā arī fiksēts zvanītāja tālruņa numurs, laiks un datums.

# Madonas novada un Varakļānu novada pašvaldības policijas tālruņa numuriem var tikt ierakstīts komunikācijas saturs, kā arī fiksēts zvanītāja tālruņa numurs, laiks, datums. Gadījumā, ja tiks veikta telefonsarunas audio ierakstīšana, tad pirms ieraksta veikšanas datu subjekts tiek brīdināts par to.

**VIII INFORMĀCIJAS APMAIŅA**

1. Lai sniegtu Jums efektīvi pakalpojumus un izpildītu savas funkcijas, Madonas novada pašvaldība apmainās ar informāciju starp iestādēm, struktūrvienībām un Madonas novada pašvaldības kapitālsabiedrībām, kā arī citām organizācijām, kas Madonas novada pašvaldības vārdā sniedz pakalpojumus.
2. Kad Jūs sniegsiet savus personas datus vienai Madonas novada pašvaldības struktūrvienībai vai iestādei, tie var tikt nodoti citām struktūrvienībām un iestādēm Madonas novada pašvaldībā ciktāl tas ir atbilstoši, proporcionāli un samērīgi nepieciešams, lai Madonas novada pašvaldība izpildītu savas funkcijas un sniegtu pakalpojumus.
3. Madonas novada pašvaldība, iespējams, Jūsu personas datus nodos citām organizācijām, kad tas būs nepieciešams un pieļaujams vai to pieprasīs tiesību akti, tai skaitā, iespējams tos nodos citām valsts un pašvaldības iestādēm. Personas dati var tik nodoti apstrādātājiem (fiziska vai juridiska persona, publiska iestāde, aģentūra vai cita struktūra, kura Madonas novada pašvaldības vārdā apstrādā personas datus), ja tas būs nepieciešams Madonas novada pašvaldības funkciju un pakalpojumu nodrošināšanai.
4. Madonas novada pašvaldība, iespējams, nodos Jūsu personas datus trešajām personām, bet tikai, kad tas būs nepieciešams, lai izpildītu tiesību aktos noteiktos pienākumus, vai ja to atļauj tiesību akti personas datu aizsardzības jomā.
5. Sniedzot pakalpojumus, Madonas novada pašvaldība sniegs Jums precīzāku informāciju par Jūsu personas datu saņēmējiem vai organizācijām, kas būs iesaistītas pakalpojuma sniegšanā Madonas novada pašvaldības vārdā, vai arī ar kuriem Madonas novada pašvaldība apmainīsies ar informāciju un Jūsu personas datiem.
6. Madonas novada pašvaldība apmainīsies ar Jūsu personas datiem ar organizācijām vai piegādātājiem, pakalpojumu sniedzējiem, kas sniedz pietiekamas garantijas, ka tiks īstenoti atbilstoši tehniskie un organizatoriskie pasākumi tādā veidā, ka apstrādē tiks ievērotas tiesību aktos personas datu aizsardzības jomā esošās prasības un tiks nodrošināta datu subjekta tiesību aizsardzība, kā arī kuri spēj izpildīt pienākumus, kuri ir noteikti tiesību aktos personas datu aizsardzības jomā. Šīs garantijas un noteikumi ir atrunāti līgumos ar organizācijām un trešajām personām.
7. Madonas novada pašvaldība neizmantos Jūsu personas datus komerciāliem sūtījumiem, ja vien Jūs tieši nebūsiet mums sniedzis savu piekrišanu to darīt.

# IX PERSONAS DATU NODOŠANA UZ TREŠAJĀM VALSTĪM UN GARANTIJAS

#  Jūsu personas dati parasti tiks glabāti un apstrādi Eiropas Ekonomiskajā Zonā.

# Atsevišķos gadījumos, ja būs nepieciešams nodot Jūsu personas datus ārpus Eiropas Ekonomiskās Zonas, Madonas novada pašvaldība to darīs, kad tai būs tiesības to darīt, nodrošinot pietiekamu aizsardzības līmeni.

# X PERSONAS DATU SAGLABĀŠANA

1. Madonas novada pašvaldība saglabās Jūsu personas datus tikai tik ilgi, cik tas būs nepieciešams, lai izpildītu savas funkcijas un tik ilgi, cik to saglabāšanu nosaka tiesību akti. Laika periods, cik ilgi Madonas novada pašvaldība saglabās Jūsu personas datus ir atkarīgs no tā, kādam nolūkam tie ir tikuši ievākti, kā arī saskaņā ar Arhīvu likumu.
2. Videonovērošanas ieraksti un telefonsarunu audio ieraksti tiek glabāti ne ilgāk kā 30 dienas, izņemot videonovērošanas ieraksti, ko veic Madonas novada un Varakļānu novada pašvaldības policija, kuri tiek glabāti trīs mēnešus no ieraksta veikšanas brīža. Iegūtos datus, kuros konstatēts sabiedriskās kārtības apdraudējums vai noziedzīgs nodarījums, glabā līdz to nodošanai kompetentai tiesībaizsardzības iestādei.
3. Pēc glabāšanas laikposma beigām, personas dati tiks neatgriezeniski dzēsti, ja vien saskaņā ar normatīvajiem aktiem nepastāvēs pienākums tos glabāt.

# XI JŪSU TIESĪBAS

# Jums ir tiesības tikt informētam par to, kāpēc Madonas novada pašvaldība apstrādā Jūsu personas datus.

# Jums ir tiesības pieprasīt informāciju par to, kādus personas datus Madonas novada pašvaldība par Jums glabā. Šo informāciju Madonas novada pašvaldība sniedz bez maksas. Madonas novada pašvaldībai ir pienākums sniegt atbildi viena mēneša laikā, ja vien Madonas novada pašvaldība nepagarina atbildes sniegšanu vēl uz diviem mēnešiem, ņemot vērā pieprasījuma sarežģītību un skaitu.

# Jums ir tiesības labot datus, ja tie ir neprecīzi vai nepilnīgi (tiesības labot datus). Ja Madonas novada pašvaldība nolems nelabot datus, Madonas novada pašvaldība Jums sniegs skaidrojumu, kāpēc dati netiks laboti, un sniegs Jums informāciju par Jūsu tiesībām iesniegt sūdzību Datu valsts inspekcijā.

# Jums ir tiesības lūgt dzēst Jūsu personas datus vai pārtraukt to apstrādi (tiesības “tikt aizmirstam”). Tomēr ne vienmēr Madonas novada pašvaldība varēs izpildīt Jūsu lūgumu, piemēram, ja normatīvais akts nosaka pienākumu saglabāt informāciju. Ja Madonas novada pašvaldība nolems nedzēst datus, Madonas novada pašvaldība Jums sniegs skaidrojumu, kāpēc dati netiks dzēsti, un sniegs Jums informāciju par Jūsu tiesībām iesniegt sūdzību Datu valsts inspekcijā.

# Jums atsevišķos gadījumos ir tiesības ierobežot Jūsu personas datu apstrādi, piemēram, ja informācija nav precīza (tiesības ierobežot apstrādi). Ja notiks personas datu apstrādes ierobežošana, Madonas novada pašvaldība var saglabāt par to attiecīgu informāciju, lai nākotnē varētu nodrošināt šo tiesību ievērošanu. Ja Madonas novada pašvaldība nolems atcelt šādu ierobežojumu, tad Jums par to tiks paziņots.

# Ja Madonas novada pašvaldība apstrādā Jūsu personas datus saskaņā ar Jūsu piekrišanu vai pamatojoties uz līgumu, un tie ir saglabāti strukturētā, plaši izmantotā un mašīnlasāmā formātā, Jums ir tiesības lūgt personas datu nosūtīšanu tieši no viena pārziņa citam pārzinim, ja tas ir tehniski iespējams (tiesības uz datu pārnesamību). Šīs tiesības netiek attiecinātas uz personas datiem, kas tiek apstrādāti, lai izpildītu uz Madonas novada pašvaldību attiecināmu juridisku pienākumu, vai, lai izpildītu uzdevumu, ko veic sabiedrības interesēs vai īstenojot Madonas novada pašvaldībai likumīgi piešķirtās oficiālās pilnvaras.

# Jūs varat iebilst pret Jūsu personas datu izmantošanu profilēšanā, tiešās tirgvedības nolūkos vai zinātniskās, vai vēstures pētniecības nolūkos, vai statistikas nolūkos (tiesības iebilst), izņemot, ja apstrāde ir vajadzīga, lai izpildītu uzdevumu, ko veic sabiedrības interesēs.

# Jums ir tiesības nebūt tāda lēmuma subjektam, ja Madonas novada pašvaldība veic tādu datu apstrādi, kura pamatā ir tikai automatizēta apstrāde, tostarp profilēšana, kas attiecībā uz Jums rada tiesiskās sekas vai kas līdzīgā veidā ievērojami ietekmē Jūs (automatizēta individuālu lēmumu pieņemšana, tostarp profilēšana).

# Jūs varat iesniegt pieprasījumu par savu tiesību īstenošanu:

# rakstveida formā klātienē Madonas novada pašvaldībā vai tās struktūrvienībā, iestādē;

# elektroniskā pasta veidā, parakstot ar drošu elektronisko parakstu un nosūtot uz e-pasta adresi: datuaizsardziba@madona.lv;

# nosūtot pieprasījumu uz Madonas novada pašvaldības oficiālo elektronisko adresi jeb E-adresi: \_DEFAULT@90000054572.

# XII VIDEONOVĒROŠANA

1. Madonas novada pašvaldībā tiek veikta publisko vietu videonovērošana šādiem mērķiem: sabiedriskās kārtības un sabiedrības drošības apdraudējuma risku mazināšanai, noziedzīgu nodarījumu un administratīvo pārkāpumu novēršanai vai atklāšanai saistībā ar īpašuma aizsardzību un personu vitāli svarīgu interešu, tai skaitā dzīvības un veselības, aizsardzībai, cilvēku un transporta plūsmu kontrolei, metroloģisko apstākļu monitoringam.
2. Videonovērošanu novadā veic, izmantojot stacionāras videokameras, mobilas videokameras, bezpilota gaisa kuģus un cita veida lidaparātu lidojumus, kas nav kvalificējami kā gaisa kuģi vai citas ierīces, kuras, izmantojot, iegūst un saglabā videonovērošanas ierakstu.
3. Pirms videonovērošanas zonas ir izvietotas informatīvās videonovērošanas brīdinājuma zīmes par veikto videonovērošanu.
4. Šiem videonovērošanas ierakstiem var piekļūt tikai pilnvarotas personas kontekstā ar konkrētiem personas datu apstrādes mērķiem, vai arī lai pārliecinātos, ka sistēma darbojas.

# XIII DATU AIZSARDZĪBAS PĀRKĀPUMS

1. Ja Jums ir bažas par to, ko Madonas novada pašvaldība dara ar Jūsu personas datiem, vai kaut kas ir noticis neatbilstoši, piemēram, ja Jūs saņemiet vēstuli no Madonas novada pašvaldības, kura nav adresēta Jums, lūdzu sazinieties ar Madonas novada pašvaldības datu aizsardzības speciālistu, ziņojot par iespējamu personas datu aizsardzības pārkāpumu.

# XIV SŪDZĪBAS UN KOMENTĀRI

1. Ja Jūs vēlaties iesniegt sūdzību vai sniegt komentārus par to kā Madonas novada pašvaldība apstrādā personas datus, Jūs variet rakstīt konkrētai Madonas novada pašvaldības struktūrvienībai vai iestādei, vai Madonas novada pašvaldības datu aizsardzības speciālistam.
2. Savukārt, ja Jums neapmierina Madonas novada pašvaldības saņemtā atbilde, tad Jums ir tiesība vērsties ar sūdzību Datu valsts inspekcijā.

# XV NOSLĒGUMA JAUTĀJUMI

1. Noteikumi stājas spēkā nākamajā dienā pēc to parakstīšanas.

Pašvaldības izpilddirektors U. Fjodorovs